Skakklubben Evans Nyhedsarkiv: Flot slutspurt i 2.division!
Flot slutspurt i 2.division!
Efter de første 4 runder så det sort ud for 2.divisionsholdet. Vi havde godt nok mødt de 4 stærkeste hold, men pointhøsten var ikke prangende.
På sidstepladsen, dog ikke så langt efter de 2 andre nedrykningskandidater, Skanderborg og Horsens.
Dem skulle vi møde i runde 5 og 6, så optimismen var stadig i behold! I 5.runde en tæt og jævnbyrdig match mod Skanderborg. Retfærdigt 4-4. Det betød at vi i 6.runde skulle vinde over Horsens, og helst pænt. Det blev en dag med medvind på cykelstien. Alt gik vores vej, så 6,5-1,5.
Dermed lå vi inden sidste runde 4,5p foran både Skanderborg og Horsens. De skulle dog mødes indbyrdes, så helt sikre var vi ikke. Slet ikke da Horsens mødte meget reservepræget op. De 8 mand de havde støvet op kæmpede dog bravt og begrænsede nederlaget til 6-2. Tak for det!
Vi skulle undgå at tabe for stort til Silkeborg. Hvor det i nogle af de andre kampe har været de unge der har vist vejen, var det i dag rutinen der "sejrede". 4 sikre remiser plus en mirakelredning af Jørn Bach gav 2,5p og dermed en ny sæson i 2.division.
Fornem holdpræstation!!
/Henrik Svane
Indsendt af Skakklubben Evans kl. 21.50
Ekstraordinær generalforsamling i Skakkens Venner ...
Indkaldelser til generalforsamlingerSkakkens Venne...
Éndags-skaklejr 2019